Qurilish-montaj ishlari sifatini tubdan yaxshilash va qurilishni nazorat qilish tizimini takomillashtirish choralari toʻgʻrisida
(resolution, 2025-04-16)

Qurilish-montaj ishlari sifatini yanada oshirish, qurilish sohasidagi nazorat qiluvchi inspeksiyalar rolini kuchaytirish, shuningdek, Oʻzbekiston Respublikasi Prezidentining 2018-yil 14-noyabrdagi “Qurilish sohasini davlat tomonidan tartibga solishni takomillashtirish qoʻshimcha chora-tadbirlari toʻgʻrisida”gi PF-5577-son Farmoniga muvofiq: 1. Qurilish vazirligi, Iqtisodiyot va sanoat vazirligi, Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston muhandislar-konsultantlar uyushmasining 2020-yilning 1-aprelidan boshlab qurilish, rekonstruksiya qilish va kapital taʼmirlash obyektlari (keyingi oʻrinlarda — obyektlar) uchun xavf-xatarlar toifalari va obyektlarning funksional maqsadlaridan kelib chiqqan holda davlat qurilish nazoratining takomillashgan yangi tartibini joriy etish toʻgʻrisidagi taklifiga rozilik berilsin. Qurilish vazirligi manfaatdor vazirlik va idoralar bilan birgalikda ikki oy muddatda quyidagilarni nazarda tutuvchi Obyektlarda davlat qurilish nazoratini amalga oshirish boʻyicha maʼmuriy reglamentni tasdiqlash toʻgʻrisidagi hukumat qarori loyihasini Oʻzbekiston Respublikasi Vazirlar Mahkamasiga kiritsin: obyektlarning loyiha hujjatlarini ekspertiza qilishga, obyektlarda davlat qurilish nazoratini amalga oshirish tartibi va davriyligiga qoʻyiladigan tabaqalashgan talablarni ularning xavf-xatarlar toifasi va funksional maqsadlaridan kelib chiqqan holda belgilash; qurilish yakunlanganidan soʻng qurilish va uy-joy kommunal xoʻjaligi sohasida nazorat qilish hududiy inspeksiyalari (keyingi oʻrinlarda — hududiy inspeksiyalar) tomonidan obyektning qurilish sohasiga oid qonun hujjatlari talablariga muvofiqligini instrumental texnik tekshiruvdan oʻtkazishni joriy qilgan holda, xavf-xatar toifasi past va yakka tartibdagi uy-joy qurilishi obyektlari uchun loyiha hujjatlari ekspertizasi, mualliflik nazorati va davlat qurilish nazoratini amalga oshirish boʻyicha majburiy talablarni bekor qilish; Oʻzbekiston Respublikasi Vazirlar Mahkamasi huzuridagi Qurilish va uy-joy kommunal xoʻjaligi sohasida nazorat qilish inspeksiyasi (keyingi oʻrinlarda — Inspeksiya) va hududiy inspeksiyalar inspektorlariga, shuningdek, xavf-xatar toifasi yuqori boʻlgan obyektlarda texnik va mualliflik nazoratini amalga oshiruvchi shaxslarga qoʻyiladigan malakaviy talablar va ularning javobgarligini kuchaytirish; “Qurilishdagi nazorat” quyi tizimini 2020-yil 1-iyundan boshlab Toshkent shahrida sinov tariqasida ishga tushirgan holda, 2020-yil davomida “Shaffof qurilish” milliy axborot tizimida davlat qurilish nazoratini amalga oshirish doirasida zamonaviy axborot-kommunikatsiya texnologiyalarini, shu jumladan elektron hujjat almashinuvini bosqichma-bosqich joriy etish. 2. Inspeksiya va hududiy inspeksiyalarga davlat qurilish nazoratini amalga oshirish doirasida: bino va inshootlarning zilzilaga bardoshliligiga taʼsir qiluvchi, shuningdek, inson salomatligi va hayotiga tahdid soluvchi konstruktiv huquqbuzarliklar aniqlangan holatlarda qurilish-montaj ishlarini toʻxtatib turish va demontaj ishlarini amalga oshirishni talab qilish; qonun hujjatlarida nazarda tutilgan qurilish sohasidagi ruxsat berish tartib-taomillariga rioya qilinmagan hamda aniqlangan huquqbuzarliklarni bartaraf etish boʻyicha koʻrsatma bajarilmagan taqdirda qurilish-montaj ishlarini toʻxtatib qoʻyish va demontaj (buzdirish) ishlarini amalga oshirish toʻgʻrisidagi daʼvo bilan sudga murojaat qilish; yuridik va jismoniy shaxslarga obyektdagi huquqbuzarliklarni bartaraf qilish uchun mos ravishda, biroq 60 kundan ortiq boʻlmagan muddatni belgilagan holda, aniqlangan huquqbuzarliklarni bartaraf etish boʻyicha ijro etilishi majburiy boʻlgan koʻrsatmalar berish; loyihalashtirish va qurilish sohasida faoliyatni amalga oshirish uchun litsenziyalar va ruxsat beruvchi hujjatlarni toʻxtatib turish, tugatish va bekor qilish masalalarini hal qilish yuzasidan tegishli organlar va tashkilotlarga taqdimnomalar yuborish; obyektlarda bino va inshootlarning zilzilaga bardoshliligiga taʼsir qiluvchi, shuningdek, inson salomatligi va hayotiga tahdid soluvchi sifatsiz qurilish materiallari va buyumlar qoʻllanilgani aniqlangan hollarda, qurilish materiallari va buyumlar ishlab chiqarish, sotish va qoʻllashni toʻxtatib turish haqida tegishli organ va tashkilotlarga taqdimnomalar yuborish huquqi berilsin. 3. Quyidagilar: a) 2020-yil 1-martdan boshlab budjet tizimidagi budjet mablagʻlari hisobiga moliyalashtiriladigan obyektlardan tashqari kapital taʼmirlash obyektlarida davlat qurilish nazoratini amalga oshirish boʻyicha talablar; b) Inspeksiya va hududiy inspeksiyalar tomonidan qurilishi tugallangan obyektlardan foydalanishga ruxsat berish tartibini joriy qilgan holda, ularni foydalanishga qabul qilish boʻyicha mavjud tartib-taomillar quyidagi muddatlarda bosqichma-bosqich bekor qilinsin: moliyalashtirish manbalaridan qatʼi nazar xavf-xatar toifasi past obyektlar uchun — 2020-yil 1-maydan; davlat xaridlari subyektlarining mablagʻlari hisobiga moliyalashtiriladigan obyektlar uchun — 2022-yil 1-yanvardan; boshqa manbalar hisobiga moliyalashtiriladigan obyektlar uchun — 2021-yil 1-yanvardan. 4. Belgilansinki, obyektlarni foydalanishga qabul qilish uchun ruxsatnomalar berish tartibi tatbiq qilinguniga qadar Inspeksiya va hududiy inspeksiyalar qurilishi tugallangan obyektlarni (davlat xaridlari subyektlarining mablagʻlari hisobiga moliyalashtiriladigan obyektlardan tashqari) foydalanishga qabul qilish jarayoniga davlat sanitariya nazorati va davlat yongʻin nazorati hududiy organlarini jalb qiladi hamda ular obyektlarni qabul qilish muddatlari doirasida Inspeksiya va hududiy inspeksiyalarga obyektning sanitariya normalari va yongʻin xavfsizligi talablariga muvofiqligi toʻgʻrisida xulosa taqdim etadi. Oʻzbekiston Respublikasi Qurilish vazirligi, Favqulodda vaziyatlar vazirligi va Sogʻliqni saqlash vazirligi ikki oy muddatda qurilishi tugallangan obyektlarni foydalanishga qabul qilishda hududiy inspeksiyalarning davlat sanitariya va yongʻin nazorati hududiy organlari bilan oʻzaro hamkorlik qilish tartibini belgilangan tartibda ishlab chiqsin. 5. Oʻzbekiston Respublikasi Qurilish vazirligi, Iqtisodiyot va sanoat vazirligi, Adliya vazirligining: Inspeksiyaga davlat muassasasi shaklidagi yuridik shaxs maqomini berish va hududiy inspeksiyalarni unga boʻysundirish; Inspeksiya tuzilmasida 2 ta boshqaruv xodimi shtat birligidan iborat boʻlgan Komplayens xizmatini tashkil qilish va hududiy inspeksiyalar tuzilmasiga komplayens-nazorat boʻyicha mutaxassis lavozimini kiritish toʻgʻrisidagi takliflari maʼqullansin. 2020-yil 1-iyuldan boshlab Inspeksiya va hududiy inspeksiyalar boshliqlariga, huquqbuzarlik faktiga eʼtiroz bildirilgan hollarda ishni koʻrib chiqish uchun sudga taqdim etish tartibini saqlab qolgan holda, shaharsozlik toʻgʻrisidagi qonun hujjatlarining buzilishiga oid maʼmuriy huquqbuzarliklar toʻgʻrisidagi ishlarni koʻrib chiqish vakolati berilsin. 6. Inspeksiya boshligʻiga quyidagi huquqlar berilsin: boshqaruv xodimlarining belgilangan cheklangan soni va mehnatga haq toʻlash fondi doirasida, zaruratga koʻra, Inspeksiya shtat birliklariga oʻzgartirishlar kiritish; obyektlar sonidan, hajmidan va masofasidan kelib chiqqan holda hududiy inspeksiyalar tuzilmasi va shtat birliklari normativlarini tasdiqlash; hududiy inspeksiyalarning xarajatlar smetasini tasdiqlash. hududiy inspeksiyalarning koʻrsatadigan xizmatlaridan oladigan daromadlari hisobidan Inspeksiyaning budjetdan tashqari hisobvaragʻiga yoʻnaltiriladigan mablagʻlar miqdorini belgilash; zarur hollarda, Vazirlar Mahkamasi bilan kelishilgan holda Inspeksiya tuzilmasiga boshqaruv xodimlarining belgilangan soni doirasida oʻzgartirishlar kiritish, shuningdek, hududiy inspeksiyalarning shaharsozlik sohasida koʻrsatadigan xizmatlari va bajaradigan ishlaridan olingan daromadlarini qayta taqsimlash. 7. Belgilab qoʻyilsinki: Inspeksiya qurilish va uy-joy kommunal xoʻjaligi sohasida davlat nazoratini amalga oshiruvchi mustaqil respublika ijro etuvchi hokimiyat organi hisoblanadi hamda oʻz faoliyatida Vazirlar Mahkamasiga hisobdor boʻladi; Inspeksiya boshligʻining oʻrinbosarlari Inspeksiya boshligʻi tavsiyasi asosida Vazirlar Mahkamasi tomonidan lavozimga tayinlanadi va lavozimidan ozod etiladi; hududiy inspeksiyalarning boshligʻi va ularning oʻrinbosarlarini lavozimga tayinlash va lavozimidan ozod etish Inspeksiya boshligʻi tomonidan qonunchilikda belgilangan tartibda amalga oshiriladi; hududiy inspeksiya boʻlim boshliqlari hududiy inspeksiya boshligʻi tomonidan Inspeksiya bilan kelishgan holda lavozimga tayinlanadi; Inspeksiyaning Komplayens xizmati va hududiy inspeksiyalarning komplayens-nazorat boʻyicha mutaxassislari bevosita Inspeksiya boshligʻiga boʻysunadi; Inspeksiya faoliyati Oʻzbekiston Respublikasi Davlat budjeti hisobidan, hududiy inspeksiyalar faoliyati esa qurilish-montaj ishlari qiymatidan ajratmalardan shakllantiriluvchi mablagʻlar hamda shartnoma asosida bajariladigan ishlar va xizmatlardan tushadigan daromadlar hisobidan moliyalashtiriladi. 8. Davlat qurilish nazorati amalga oshirilishi shart boʻlgan barcha obyektlar boʻyicha hududiy inspeksiyalarga ajratmalar qurilish-montaj ishlari qiymatining 0,2 foiziga teng yagona miqdorda (qoʻshimcha qiymat soligʻisiz) belgilanadi va quyidagi tartibda taqsimlanadi: 5 foizi — Oʻzbekiston Respublikasi respublika budjetiga yoʻnaltiriladi; 5 foizi — Qurilish va uy-joy kommunal xoʻjaligi vazirligi faoliyatini qoʻllab-quvvatlash jamgʻarmasiga yoʻnaltiriladi; 10 foizi — Inspeksiyaning budjetdan tashqari hisobvaragʻiga yoʻnaltiriladi; 80 foizi — hududiy inspeksiyalarning ixtiyorida qoldiriladi. Shuningdek, hududiy inspeksiyalarning shaharsozlik sohasida koʻrsatadigan xizmatlari va bajaradigan ishlaridan olingan daromadining: 15 foizi — Inspeksiyaning budjetdan tashqari hisobvaragʻiga yoʻnaltiriladi; 85 foizi — hududiy inspeksiyalarning ixtiyorida qoldiriladi. 9. Inspeksiyaning budjetdan tashqari mablagʻlaridan quyidagi maqsadlarda foydalanishga ruxsat berilsin: Inspeksiya va hududiy inspeksiyalarning moddiy-texnik bazasini mustahkamlash; Inspeksiya va hududiy inspeksiyalarning joriy va boshqa xarajatlarini moliyalashtirish; Inspeksiya va hududiy inspeksiyalarning xodimlarini moddiy ragʻbatlantirish va ijtimoiy taʼminlash; Inspeksiya va hududiy inspeksiyalarning rahbarlari va mutaxassislarini tayyorlash, qayta tayyorlash va malakasini oshirish, shu jumladan, xorijiy davlatlar bilan tajriba almashish. 10. Oʻzbekiston Respublikasi Qurilish vazirligining Qurilishda standartlashtirish respublika markazi huzurida obyektlar konstruksiyalari, qurilish materiallari va buyumlarini xalqaro standartlarga muvofiq toʻlaqonli sinovdan oʻtkazishni amalga oshiruvchi Kompleks qurilish sinov laboratoriyasini (keyingi oʻrinlarda — Kompleks laboratoriya) tashkil qilish haqidagi Oʻzbekiston Respublikasi Qurilish vazirligining taklifi maʼqullansin. Kompleks laboratoriyani tashkil qilish va jihozlash boʻyicha ishlarni moliyalashtirish manbalari etib Oʻzbekiston Respublikasi Vazirlar Mahkamasining zaxira jamgʻarmasidan 2020-yilda ajratiladigan 20 milliard soʻmdan koʻp boʻlmagan miqdordagi mablagʻlar hamda yetmaydigan qismi uchun — Jamgʻarma mablagʻlari belgilansin. 11. Quyidagilar: Qurilish, rekonstruksiya qilish va kapital taʼmirlash obyektlari konstruksiyalari, qurilish materiallari va buyumlari boʻyicha Kompleks qurilish sinov laboratoriyasi tomonidan oʻtkaziladigan sinovlarning asosiy yoʻnalishlari 3-ilovaga muvofiq; Kompleks qurilish sinov laboratoriyasini jihozlash uchun xarid qilinadigan asosiy uskunalar, mashina va mexanizmlar roʻyxati 4-ilovaga muvofiq tasdiqlansin. 12. 2025-yil 1-maydan boshlab Inspeksiya xodimlari mehnatiga haq toʻlash miqdorlari 1,8 barobarga oshirilsin. 13. Vazirlik: a) manfaatdor vazirliklar, idoralar va tashkilotlar bilan birgalikda: ikki oy muddatda Inspeksiya va hududiy inspeksiyalar toʻgʻrisidagi, shuningdek, loyihalash va qurilish sohasidagi mutaxassislarni sertifikatlash tartibi toʻgʻrisidagi nizomlarni tasdiqlash haqidagi hukumat qarorlari loyihalarini Oʻzbekiston Respublikasi Vazirlar Mahkamasiga kiritsin; 2020-yil 1-iyunga qadar ichki nazoratni, mualliflik va texnik nazoratni, shuningdek, obyektlar ustidan davlat qurilish nazoratini amalga oshiruvchi mutaxassislar sertifikatsiyadan oʻtkazilishini taʼminlasin; b) bir oy muddatda Jamgʻarma mablagʻlari va hududiy inspeksiyalar mablagʻlari hisobidan 2020-2021-yillarda hududiy inspeksiyalarni zamonaviy mobil koʻchma qurilish laboratoriyalari bilan jihozlash dasturini tasdiqlasin; v) Inspeksiya va hududiy inspeksiyalar xodimlarining doimiy ravishda, shu jumladan chet elda malaka oshirishini va keyinchalik har bir hududiy inspeksiyadagi xodimlar uchun majburiy treninglar oʻtkazilishini tashkil qilsin; g) Jamgʻarma mablagʻlari hisobidan Inspeksiyani mebel, inventar, uskunalar va qoʻyilgan vazifalarni samarali bajarishi uchun zarur boʻlgan boshqa vositalar bilan taʼminlasin, shu jumladan 3 dona xizmat yengil avtomobili ajratsin; d) 2020-yil 1-avgustga qadar xalqaro moliya institutlari va tashkilotlarini hamda malakali xorijiy mutaxassislarni jalb qilgan holda, davlat organlarining samarasiz va ortiqcha funksiyalarini bekor qilish, shuningdek, ilgʻor xorijiy tajriba asosida ushbu jarayonga xususiy tadbirkorlik subyektlarini keng jalb qilishni nazarda tutgan holda, qurilish ustidan nazorat mexanizmlari samaradorligini yanada oshirish boʻyicha takliflarni kiritsin. 14. Oʻzbekiston Respublikasi Qurilish vazirligi, Axborot texnologiyalari va kommunikatsiyalarini rivojlantirish vazirligi, Adliya vazirligi, Davlat soliq qoʻmitasi hamda Yer resurslari, geodeziya, kartografiya va davlat kadastri davlat qoʻmitasi Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil bilan birgalikda ikki oy muddatda taqdim etiladigan maʼlumotlar roʻyxatini koʻrsatgan holda davlat organlari va Inspeksiya oʻrtasida idoralararo elektron hamkorlikni tashkil qilish boʻyicha chora-tadbirlar rejasini tasdiqlasin. 15. Inspeksiya Toshkent shahri, Shayxontohur tumani, Abay koʻchasi, 6-uy manzilida bepul foydalanish huquqi asosida joylashtirilsin. 16. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bir oy muddatda hududiy inspeksiyalarni joylashtirish uchun bepul foydalanish huquqi asosida binolar ajratib berilishini taʼminlasin. 17. Oʻzbekiston Respublikasi Qurilish vazirligi manfaatdor vazirliklar va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 18. Mazkur qaror ijrosini nazorat qilishning quyidagi tartibi oʻrnatilsin: Oʻzbekiston Respublikasi Bosh vazirining birinchi oʻrinbosari A.J. Ramatov — mazkur qarorda belgilangan chora-tadbirlarni amalga oshirish uchun masʼul vazirliklar, idoralar va tashkilotlarning faoliyatini muvofiqlashtirsin, har oyda bajarilgan ishlar toʻgʻrisida ularning rahbarlari hisobotlarini qabul qilsin va aniqlangan kamchiliklarni oʻz vaqtida bartaraf etsin; qurilish va uy-joy kommunal xoʻjaligi vaziri B.I. Zakirov — mazkur qarorning sifatli, toʻliq va oʻz vaqtida bajarilishi boʻyicha barcha zarur choralar koʻrilishini, mazkur qarorni oʻz vaqtida ijro etishda masʼul tashkilotlarga har tomonlama uslubiy va amaliy yordam berilishini taʼminlasin, shuningdek, har chorakda Oʻzbekiston Respublikasi Bosh vazirining birinchi oʻrinbosari A.J. Ramatovga uning amalga oshirilishi jarayoni toʻgʻrisida batafsil maʼlumot taqdim etsin; Inspeksiya boshligʻi K.N. Toʻlaganov — davlat qurilish nazoratining takomillashgan yangi tartibini joriy etish, Inspeksiya va hududiy inspeksiyalar faoliyatiga zamonaviy axborot-kommunikatsiya texnologiyalarini bosqichma-bosqich tatbiq qilish boʻyicha ishlar sifatli tashkillashtirilishini, shuningdek, ushbu qarorni amalga oshirish davomida yuzaga keladigan joriy masalalar tezkorlik bilan hal etilishini taʼminlasin. 1. Beton va temirbeton buyumlarini sinovdan oʻtkazish 2. Metall va metall buyumlarini sinovdan oʻtkazish 3. Quruq qurilish materiallarini sinovdan oʻtkazish 4. Keramik materiallarni sinovdan oʻtkazish 5. Tabiiy va sunʼiy toshlar, ulardan tayyorlangan buyumlarni sinovdan oʻtkazish 6. Yogʻoch va yogʻochdan tayyorlangan buyumlarni sinovdan oʻtkazish 7. Sanitariya-texnik mahsulotlarni sinovdan oʻtkazish 8. Lok-boʻyoq mahsulotlari, yelimlar, bitum, mineral paxta, gidroizolyatsiya materiallarini sinovdan oʻtkazish 9. Yoʻl toʻshamasi va tuproqning konstruktiv qatlamlarini sinovdan oʻtkazish 10. Sanitariya-epidemiologik va radiatsiya sinovlari 11. Olovli sinovlar 12. Koʻtarib turuvchi va toʻsuvchi konstruksiyalarni sinovdan oʻtkazish 13. Geodezik tekshiruvlar 14. Muhandislik tarmoqlarini sinovdan oʻtkazish 15. Issiqlik texnikasi va akustika sinovlari 16. Binolarning energiya samaradorligini, energiya tejamkor uskunalar va qayta tiklanadigan energiya manbalarini baholash boʻyicha sinovlar T/r Uskunalar, mashina va mexanizmlarning nomlanishi Soni Taxminiy narxi(AQSH dollari) I. Sinov uskunalari 1. Asfaltbeton zichligini oʻlchash qurilmasi 1 5 000 2. Tuproq penetrometri 1 2 000 3. Beton namunalarining suv oʻtkazmasligini sinash uchun qurilma 2 9 000 4. Beton namligini oʻlchash qurilmasi 1 600 5. Beton mustahkamligini oʻlchash qurilmasi 2 6 600 6. Betonning sovuqqa bardoshliligini oʻlchash qurilmasi 1 3 700 7. Betonning sovuqqa bardoshliligini oʻlchovchi dilatometrik qurilma 2 15 000 8. Issiqlik oʻtkazuvchanlikni oʻlchash qurilmasi 1 1 000 9. Oʻtkazuvchanlikni vakkumli oʻlchagich 1 3 000 10. Mobil sinov pressi 2 30 000 11. Asfaltbeton zichligini oʻlchash qurilmasi 2 18 000 12. Tuproq zichligi dinamik oʻlchagichi 1 4 900 13. Yoʻl diagnostikasi kompleksi 1 13 000 14. Sement faolligini aniqlash asbobi 1 3 000 15. Fasad ankerlarini sugʻurib chiqarish kuchini oʻlchash qurilmasi 1 1 700 16. Adgezimetr 3 15 000 17. Qoziqoyoqlar uzunligini oʻlchash qurilmasi (qoziqoyoqlar diagnostikasi asbobi) 1 4 000 18. Koʻp kanalli vibroanalizator 1 3 000 19. Issiqlik-fizik kattaliklar registratori 1 1 100 20. Issiqlik oʻtkazuvchanlikni oʻlchash qurilmasi 2 29 000 21. Beton himoya qatlami qalinligi va armatura joylashuvini oʻlchash qurilmasi 1 1 000 22. Qurilish materiallari mustahkamligini oʻlchash qurilmasi (elektron sklerometr, defektoskop) 1 1 700 23. Gʻovakli betonlar mustahkamligini oʻlchash qurilmasi 1 1 200 24. Ultratovushli defektoskop 2 5 500 25. Linoleumning abraziv yemirilishga bardoshliligini sinash mashinasi 2 9 000 26. Yeyilish testeri 1 600 27. Ignasimon qalinlik oʻlchagich 1 700 28. Vakuumli qurilma 1 800 29. Tuproqning filtrlanish koeffitsiyentini aniqlash asbobi 3 1 500 30. Standart zichlanish asbobi 1 200 31. “Izgib” asbobi 1 500 32. Abrazimetr 2 29 900 33. Bogʻlovchi tarkibini termik ishlov berish yoʻli (otjig) bilan avtomatik tarzda aniqlash qurilmasi 2 7 200 34. Universal zichlagich 1 5 000 35. Polkali baraban 1 2 000 36. Yuzali maydalash mashinasi 2 500 37. Asfaltbeton aralashmalari namunalarini presslash mashinasi 2 3 000 38. Armatura detektori 2 12 000 39. Beton mustahkamligini aniqlash asbobi 1 4 000 40. Ultratovush tarqalishining vaqti va tezligini oʻlchash qurilmasi 2 10 000 41. Mikroskop 2 500 42. Past chastotali ultratovushli tomograf 2 98 000 43. Infraqizil termometr 2 1 800 44. Armatura lokatori 2 12 000 45. Defektoskop 2 2 600 46. Magnitometr 1 500 47. Ultratovushli portativ qattiqlikni oʻlchash qurilmasi 1 1 600 48. Dinamometrik kalit 2 800 49. Tuproqni standart zichlash asbobi 2 9 600 50. Metall izlovchi 1 500 51. Ferrodetektor 1 400 II. Yordamchi uskunalar 52. Avtomatik yongʻin signalizatsiyasi tizimi 1 4 600 53. Perforator 3 3 000 54. Borozdodel 3 1 000 55. Magnitli parmalash dastgohi 2 100 56. Burchakli silliqlash mashinasi 2 700 57. Perforator 2 400 58. Texnik fen 2 300 59. Olmos bilan burgʻulash qurilmasi 1 800 60. Benzinli generator 2 1 300 61. Magnit kukunli yarmoli elektr defektoskop 1 600 62. Yonboshdan 90 gradusli burchak ostida kuzatish uchun texnik endoskop komplekti, adapteri bilan 1 2 000 63. Burgʻilash qurilmasi 1 500 64. Chok kesish qurilmasi 1 2 900 65. Georadar kompleksi 1 400 66. Qoziqoyoqlar diagnostikasi asbobi 2 2 000 67. Aerodrom-yoʻl oʻlchov laboratoriyasi kompleksi 1 234 000 68. Shisha tarkibini aniqlash uchun detektor 1 700 69. Havo oʻtkazuvchanligini aniqlash uchun oʻlchov tizimi 1 800 III. Oʻlchov vositalari 70. Elektron laboratoriya tarozilari 3 3 800 71. Noavtomatik tarzda ishlovchi tarozi 1 4 300 72. Siqish boʻyicha sinov mashinasi 1 27 000 73. Kombinatsiyalashgan test asbobi 2 400 74. Kichik oʻlchamli gidravlik press 1 6 000 75. Siqishni oʻlchash dinamometri, indikatori bilan 1 1 200 76. Issiqlik oʻtkazuvchanlikni oʻlchash asbobi 2 20 000 77. Sinov pressi 2 44 000 78. Hajmli differensial dilatometr 1 1 000 79. Tortiluvchi havo hajmini aniqlash asbobi 1 2 000 80. Yogʻoch namligini oʻlchash qurilmasi 1 1 600 81. Siqishni oʻlchaydigan koʻchma etalon dinamometr 1 1 000 82. Grindometr asbobi 1 500 83. Portativ rN-metr 1 700 84. Rezina qattiqligini oʻlchash qurilmasi 2 1 400 85. Qalinlik oʻlchagich 2 500 86. Viskozimetr 1 200 87. Brinell mikroskopi 1 200 88. Suv oʻtkazmaslikni aniqlash qurilmasi 1 500 89. Issiqlik oʻtkazuvchanlikni oʻlchash qurilmasi 1 3 500 90. Vibrooʻzgartirgich 1 1 000 91. Meteorologik barometr-aneroid 1 200 92. Lazerli masofa oʻlchagich 1 800 93. Raqamli multimetr 1 500 94. Mobil qurilish laboratoriyasi 3 300 000 Jami 138 1071600